Airida Gudaitė-Žakevičienė

Airida Gudaitė-Žakevičienė (g. 1984 m. sausio 5 d. Rokiškyje) – Lietuvos šokėja, šiuolaikinio šokio atlikėja.

 Biografija 
Choreografijos mokykloje mokėsi įvairių šokių: liaudies, pramoginių, baleto – visų stilių, išskyrus gatvės.
Lietuvos edukologijos universitete baigė šokio edukologijos magistro studijas.

Šokio mokykloje „Low Air“ moko hiphopo ir džiazo šokio. Vilniaus privačioje gimnazijoje dirba šokių mokytoja, Edukologijos universitete dėsto hiphopą. Dalyvauja tarptautiniuose šokių festivaliuose, konkursuose, juose šoka ir teisėjauja.

Šiuolaikinio šokio asociacijos narė.

 Apdovanojimai 
2013 m. Auksinis scenos kryžius – choreografams Airidai Gudaitei ir Laurynui Žakevičiui už šokio spektaklius „Kelionė namo“ (Urbanistinio šokio teatras „Low Air“)Auksiniai scenos kryžiai žibėjo Juozo Miltinio dramos teatro scenoje  (Lietuvos Respublikos kultūros ministerija, 2014 m.)

 Šeima 
4 metais jaunesnė sesuo Dovilė, kostiumų dizainerė.

Ištekėjusi. Vyras Laurynas Žakevičius (g. 1985 m.), šokėjas, gatvės šokių choreografas.Šokėjų pora: gatvės šokiai – savotiška nusikaltimų prevencijos forma

 Šaltiniai 

Kategorija:Lietuvos šiuolaikinio šokio atlikėjai
Kategorija:Lietuvos choreografai
Kategorija:Lietuvos šokio pedagogai